અમદાવાદ: સરકાર સિનિયર સિટીઝનની વહારે આવવાની વાત કરી રહી છે ત્યારે છેલ્લા એક મહિનાથી મારા પુત્ર અને પુત્રવધૂ વિરુદ્ધમાં ફરિયાદ કરવા માટે પોલીસ સ્ટેશન તેમજ કલેકટર ઓફિસના ધક્કા ખાઇ રહી છું ‘મારું અહીં કોઇ નથી સાંભળતું….’ આ શબ્દો છે વેજલપુર વિસ્તારમાં રહેતા 61 વર્ષિય વિધવા માતાના કે જે પોતાના પુત્ર અને પુત્રવધૂના ત્રાસથી પોતાનું ઘર છોડી મોટા પુત્ર સાથે રહેવા ગયાં છે. વિધવા માતાને પોલીસ સ્ટેશન તેમજ કલેકટર ઓફિસથી ન્યાય નહી મળતાં અંતે કોર્ટનો દરવાજો ખખડાવ્યો હતો. મીરજાપુર કોર્ટે વૃદ્ધાના પુત્ર-પુત્રવધૂ વિરુદ્ધમાં સિનિયર સિટીઝન એક્ટ અને આઇપીસી એક્ટ હેઠળ ફરિયાદ દાખલ કરવા માટે વેજલપુર પોલીસને આદેશ કર્યા છે.